Na osnovu člana 38 stav 4 Zakona o javnim nabavkama ("Službeni list CG", broj 74/19), Ministarstvo finansija donijelo je

PRAVILNIK

O EVIDENCIJI I METODOLOGIJI ANALIZE RIZIKA U VRŠENJU KONTROLE U POSTUPCIMA JAVNIH NABAVKI

Član 1

Ovim pravilnikom propisuje se način vođenja, sadržaj evidencije o sukobu interesa, odnosno kršenju antikorupcijskog pravila i metodologija analize rizika u vršenju kontrole u postupcima javnih nabavki.

Član 2

Evidencija o sukobu interesa, odnosno kršenju antikorupcijskog pravila vodi se na obrascu 1.

Evidencija iz stava 1 ovog člana, vodi se u pisanoj ili elektronskoj formi.

**Član 3**

Radi proaktivnog djelovanja u prevenciji i ranom otkrivanju koruptivnih radnji i drugih djela sa obilježjem korupcije u postupcima javnih nabavki primjenjuje se metodologija analize rizika u vršenju kontrole u postupcima javnih nabavki data u Prilogu 1.

Metodologija iz stava 1 ovog člana primjenjuje se u fazi:

1) planiranja i pripreme postupka javne nabavke;

2) sprovođenja postupka javne nabavke;

3) realizacije ugovora o javnoj nabavci.

Član 4

Obrazac 1 i Prilog 1 čine sastavni dio ovog pravilnika.

Član 5

Danom stupanja na snagu ovog pravilnika prestaje da važi Pravilnik o načinu vođenja i sadržaju evidencije o kršenju antikorupcijskih pravila („Službeni list CG“, br. 63/11 i 56/15).

Član 6

Ovaj pravilnik objaviće se u „Službenom listu Crne Gore“, a stupa na snagu 9. jula 2020. godine.

Broj: 15-2121/1 **Ministar,** Podgorica, 02. jun 2020. godineDarko Radunović

**Obrazac 1**

Evidencija o sukobu interesa, odnosno kršenju antikorupcijskog pravila [[1]](#footnote-1)

Broj i datum službene zabilješke

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o naručiocu

Naziv:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Broj podnešenih službenih zabilješki:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Broj i vrsta postupka u kojem je utvrđeno kršenje antikorupcijskih pravila:

|  |  |  |
| --- | --- | --- |
| Vrste postupka | Broj | Datum kršenja |
| 1. Otvoreni postupak |  |  |
| 1. Ograničeni postupak |  |  |
| 1. Konkurentski postupak sa pregovorima |  |  |
| 1. Pregovarački postupka bez prethodnoh objavljivanja poziva za nadmetanje |  |  |
| 1. Partnerstvo za inovacije |  |  |
| 1. Konkurentski dijalog |  |  |
| 1. Pregovarački postupak sa prethodnim objavljivanjem poziva za nadmetanje |  |  |

1. Vrste radnji kojima je izvršeno kršenje člana 38 Zakona o javnim nabavkama:

|  |  |  |
| --- | --- | --- |
| Vrsta radnje | Broj | Napomena |
|  |  |  |
|  |  |  |
|  |  |  |
|  |  |  |
|  |  |  |

1. Podaci o službeniku za javne nabavke, članu Komisije za sprovođenje postupka javne nabavke, licu koje je učestvovalo u pripremi tenderske dokumentacije, licu koje učestvuje u planiranju javne nabavke ili drugom licu kod naručioca kojima je od strane ponuđača odnosno podnosioca prijave za kvalifikaciju neposredno ili posredno dato, ponuđeno ili stavljeno u izgled poklon ili neka druga korist:

Ime i prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zvanje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Podaci o privrednom subjektu i licu zaposlenom kod tog privrednog subjekta koji je izvršio antikorupcijsku radnju:

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište/prebivalište ili boravište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zanimanje/zvanje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Podaci o privrednom društvu i fizičkom licu koje je u sukobu interesa sa naručiocem po osnovu člana 41 stav 1 tač. 1 i 2 i člana 42 Zakona o javnim nabavkama:

Ime i prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište/prebivalište ili boravište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zanimanje/zvanje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Podaci o preduzetim mjerama zaštite:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Napomena o brisanim podacima:

**Prilog 1**

**METODOLOGIJA**

**ANALIZA RIZIKA U VRŠENJU KONTROLE U POSTUPCIMA JAVNIH NABAVKI**

|  |  |
| --- | --- |
| **FAZA PLANIRANJA I PRIPEME POSTUPKA JAVNE NABAVKE** | |
| **Potencijalna zona rizika** | **Preventivne mjere** |
| Plan javnih nabavki nije u okviru planiranih finansijskih sredstava u budžetu,  Plan javnih nabavki često se mijenja i dopunjava tokom fiskalne ili finansijske godine | -Blagovremena koordinacija sa unutrašnjim organizacionim jedinicama naručioca radi prikupljanja potreba koje se obezbjeđuju preko javnih nabavki  -Objektivna procjena potrebnih količina uzimajući u obzir podatke iz prethodnih godina  -Istraživanje tržišta radi procjene troškova i objektivnog izračunavanja procijenjene vrijednosti javne nabavke  - Planiranje predmeta javne nabavke u skladu sa jedinstvenim rječnikom javne nabavke  -Objektivno određivanje vrste robe, usluge ili radova u odnosu na tehnološke i funkcionalne karakteristike, namjenu i svojstva  -Koordinacija sa službom za finansije prije usvajanja plana javnih nabavki  -Dobijanje saglasnosti od nadležnog organa na plan javnih nabavki, kao i na izmjene i/ili dopune plana javnih nabavki  -Blagovremeno objavljivanje plana javnih nabavki, kao i njegovih izmjena i/ili dopuna na elektronskom sistemu javnih nabavki (ESJN)  -Korišćenje standardizovanog obrasca plana javnih nabavki |
| Dijeljenje predmeta javne nabavke koji čini cjelinu tokom iste fiskalne ili finansijske godine sa namjerom izbjegavanja primjene Zakona o javnim nabavkama, odnosno zakonom propisanog postupka  Dijeljenje sličnih predmeta nabavke koji se uobičajeno nabavljaju zajedno kako bi se smanjila procijenjena vrijednost javne nabavke i sprovela odvojena nabavka ili nabavka u okviru vriejdnosnog razreda predviđenog za jednostavne nabavke.Veliki broj predmeta javnih nabavki procijenjene vrijednosti neznatno ispod praga za jednostavne nabavke | -Planiranje predmeta nabavke u skladu s jedinstvenim rječnikom javne nabavke  -Objektivno određivanje vrste robe, usluge ili radova u odnosu na tehnološke i funkcionalne karakteristike, namjenu i svojstva  -Objektivna kontrola plana javnih nabavki u odnosu na definisanje predmeta javnih nabavki, posebno u odnosu na tehničke karakteristike ili specifikacije od strane službenika za javne nabavke ili stručnjaka koji posjeduje znanje iz oblasti predmeta javne nabavke, koji ima najmanje kvalifikaciju visokog obrazovanja, sedmi nivo  (VII) u obimu 240 kredita CSPK-a (u daljem tekstu: stručnjak)  -Angažovanje stručnjaka, naročito kod ugovora velike procijenjene vrijednosti nabavke, kao i složenih tehničkih karakteristika ili specifikacija  -Kontrola ukupne godišnje vrijednosti planiranih javnih nabavki primjenom jednostavnih nabavki u odnosu na ograničenje izvršenog budžeta naručioca u prethodnoj godini |
| Objedinjavanje različitih predmeta nabavke koji uobičajeno nijesu međusobno spojivi kako bi se ograničila konkurencija i smanjio broj potencijalnih ponuđača bez objektivnog opravdanja | -Planiranje premeta javne nabavke u skladu s jedinstvenim rječnikom javne nabavke  -Objektivno određivanje vrste robe, usluge ili radova u odnosu na tehnološke i funkcionalne karakteristike, namjenu i svojstva  -Objektivna kontrola plana javnih nabavki u odnosu na definisanje predmeta nabavki, posebno u odnosu na tehničke karakteristike ili specifikacije od strane službenika za javne nabavke ili stručnjaka  -Podjela predmeta nabavke na partije prema tehnologiji, vrsti, količini, mjestu ili vremenu isporuke  -Angažovanje stručnjaka iz oblasti predmeta javne nabavke |

|  |  |
| --- | --- |
| Korišćenje diskriminatorskih uslova i kriterijuma ili mjera u tehničkim karakteristikama ili specifikacijama radi ograničenja ili sprječavanja konkurencije Prečesto korišćenje ili pozivanje natehničke  karakteristike ili specifikacije, robni znak, patent ili tip, posebno porijeklo ili proizvodnju koje označavaju robe, usluge ili radove, pri izradi tenderske dokumentacije Propuštanje navođenja riječi "ili ekvivalentno" kada ne može da se opiše predmet javne nabavke na način kojim se obezbjeđuje da tehničke karakteristike ili specifikacije budu razumljive ponuđačima, već se navode elementi kao što je robni znak, patent, tip ili proizvođač  Predmet javne nabavke nije opisan potpuno, jasno i razumljivo, na način koji omogućava podnošenje odgovarajuće ponude po vrsti, kvalitetu, cijeni, kao i po drugim potrebnim svojstvima i uslovima | -Određivanje tehničkih karakteristika ili specifikacija pozivom na standarde ili normative uz navođenje riječi: "ili ekvivalentno"  -Određivanje tehničkih karakteristika ili specifikacija u smislu potrebnihfunkcionalnih karakteristika ili zahtjeva za izvršenje ugovora  -Kod funkcionalnog opisa predmeta nabavke mora biti prepoznatljiva svrha predmeta i zahtjevi koji se postavljaju za predmet nabavke  -Kontrola da li su riječi "ili ekvivalentno" izričito navedene u tenderskoj dokumentaciji kada se koristi ili poziva na elemente kao što je robni znak, patent, tip ili proizvođač  -Objektivna kontrola uslova i zahtjeva u tenderskoj dokumentaciji, naročito u odnosu na opis predmeta nabavke i tehničke karakteristike ili specifikacije od strane službenika za javne nabavke ili stručnjaka  -Angažovanje stručnjaka naročito kod ugovora velike procijenjene vrijednosti nabavke, kao i složenih tehničkih karakteristika ili specifikacija |
| Korišćenje diskriminatorskih uslova za učešće u postupku javne nabavke radi ograničenja ili sprječavanja konkurencije, naročito fakultativnih uslova (npr. traženje previsokih iznosa prihoda od obavljanja djelatnosti na godišnjem nivou u odnosu na procijenjenu vrijednost javne nabavke; traženje velikog broja godina radnog iskustva ili uvjerenja, sertifikata i potvrda koji nijesu povezani sa predmetom nabavke; prilaganje potvrde o posjeti gradilištu/objektu kao uslov za podnošenje ponude; traženje uzorka čija izrada iziskuje vrlo visoke troškove, jer nije uobičajen -sadrži ugraviran logotip naručioca i sl.) | -Objektivna kontrola povezanosti uslova za učešće u postupku javne nabavke sa predmetom javne nabavke od strane komisije za sprovođenje postupka javne nabavke  -Objektiva kontrola proporcionalnosti uslova u odnosu na procijenjenu vrijednost predmeta nabavke od strane komisije za sprovođenje postupka javne nabavke  -Angažovanje stručnjaka, naročito kod ugovora velike procijenjene vrijednosti nabavke, kao i složenih tehničkih karakteristika ili specifikacija |
| Korišćenje diskriminatorskih kriterijuma za izbor najpovoljnije ponude radi ograničenja ili spriječavanja konkurencije | -Objektivna kontrola povezanosti kriterijuma za izbor najpovoljnije ponude sa predmetom javne nabavke od strane komisije za sprovođenje postupka javne nabavke  -Angažovanje stručnjaka, naročito kod ugovora velike procijenjene vrijednosti nabavke, kao i složenih tehničkih karakteristika ili specifikacija |
| Prekratki rokovi za podnošenje ponuda ili prijava za kvalifikaciju  Zloupotreba razloga hitnosti radi skraćenja roka | -Pažljivo planiranje i blagovremeno pokretanje postupka javne nabavke  -Objektivna kontrola da je rok za podnošenje ponuda ili prijava za kvalfikaciju primjeren vremenu potrebnom za pripremu ispravne ponude odnosno prijave, a u skladu s načelom proporcionalnosti  -Kontrola da rok za podnošenje ponuda nije kraći od minimalnog roka propisanog Zakonom o javnim nabavkama od strane komisije za sprovođenje postupka javne nabavke  -Ako priprema ponude ili prijave zahtjeva pregled obimne tenderske dokumentacije ili obilazak lokacija, posebno kod ugovora velike procijenjene vrijednosti nabavke i složenih tehničkih karakteristika ili specifikacija, treba predvidjeti duži rok za podnošenje ponuda ili prijava od minimuma propisanog zakonom, u skladu sa načelom proporcionalnosti  -Objektivno obrazloženje na osnovu restriktivnog tumačenja opravdanosti razloga hitnosti |
| Nedostatak kompetencija službenika | -Zaposlen najmanje jedan službenik za javne nabavke koji ima visoku stručnu spremu i položen stručni ispit za rad na poslovima javnih nabavki  -Blagovremeno dostavljanje rješenja o rasporedu lica na mjesto službenika za javne nabavke nadležnom organu  -Redovno upućivanje službenika za javne nabavke na stručno osposobljavanje i usavršavanja u oblasti javnih nabavki  -Angažovanje stručnjaka, naročito kod ugovora velike procijenjene vrijednosti nabavke, kao i složenih tehničkih karakteristika ili specifikacija |
| Postojanje sukoba interesa | -Objavljivanje izjave ovlašćenog lica o nepostojanju sukoba interesa, na portalu javnih nabavki, koja je sastavni dio tenderske dokumentacije  -Objavljivanje izjava drugih lica koja učestvuju u postupku javne nabavke o nepostojanju sukoba interesa u tenderskoj dokumentaciji  -Izuzimanje iz postupka javne nabavke ako postoji sukob interesa  -Uključivanje antikorupcijske klauzule u ugovoru o javnoj nabavci  -Isključenje ponude ako se utvrdi da postoji sukob interesa ili je prekršeno antikorupcijsko pravilo |

|  |  |
| --- | --- |
| **2. FAZA SPROVOĐENJA POSTUPKA JAVNE NABAVKE** | |
| **Potencijalna zona rizika** | **Preventivne mjere** |
| Nijesu obezbijeđenja finansijska sredstva za sprovođenje postupka javne nabavke budžetom ili na drugi način u skladu sa Zakonom o javnim nabavkama Nabavka nije predviđena planom javnih nabavki | -Blagovremena koordinacija sa unutrašnjim organizacionim jedinicama naručioca radi tačnog određivanja potreba koje se obezbjeđuju preko javnih nabavki  -Istraživanje tržišta radi procjene troškova i objektivnog izračunavanja procijenjene vrijednosti nabavke  -Koordinacija sa službom za finansije prije usvajanja plana javnih nabavki  -Dobijanje saglasnosti od nadležnog organa na plan javnih nabavki, kao i na njegove izmjene i/ili dopune  -Blagovremeno objavljivanje plana javnih nabavki i njegovih izmjena i/ili dopuna na ESJN  -Rebalans budžeta ili obezbjeđenje finansijskih sredstava na drugi način u skladu sa zakonom |

|  |  |
| --- | --- |
| Neopravdana primjena pregovaračkog postupka sa ili bez prethodnog objavljivanja poziva za javno nadmetanje radi ograničavanja ili sprječavanja konkurencije | -Istraživanje tržišta radi procjene broja potencijalnih ponuđača  -Korišćenje restriktivnog tumačenja prilikom procjene opravdanosti ispunjavanja zakonskih uslova za sprovođenje ove vrste postupaka  -Pribavljanje saglasnosti nadležnog organa o ispunjenosti uslova za sprovođenje ove vrste postupaka |
| Protok povjerljivih podataka i informacija, naročito do otvaranja ponuda  Protok povjerljivih podataka i informacija tokom pregovaranja prilikom sprovođenja pregovaračkog postupka sa ili bez prethodnog objavljivanja poziva za javnonadmetanje | -Potpisivanje izjave o čuvanju tajnosti podataka  -Postojanje procedure o postupanju sa povjerljivim podacima i obezbjeđivanje tajnosti ponuda |
| Previše izmjena i/ili dopuna tenderske dokumentacije tokom postupka javne nabavke što može dovesti u zabludu potencijalne ponuđače, naročito ako nije dostupna prečišćena verzija tenderske dokumentacije Prekratak rok za dostavljanje ili modifikaciju ponude nakon izmjena i/ili dopuna tenderske dokumentacije Pojašnjenjem tenderske dokumentacije se vrše izmjene i/ili dopune tenderske dokumentacije Ignorisanje zahtjeva za pojašnjenjem tenderske dokumentacije | -Pažljivo planiranje i blagovremeno pokretanje postupka javne nabavke  -Izrada prečišćene verzije teksta tenderske dokumentacije ili jasno označavanje izmijenjenih ili dopunjenih djelova tenderske dokumentacije  -Adekvatno produženje roka za dostavljanje ponuda prilikom izmjene i/ili dopune tenderske dokumentacije u skladu sa načelom ravnopravnosti  -Objektivna kontrola suštine datog pojašnjenja tenderske dokumentacije prije dostavljanja i objavljivanja od strane komsije za sprovođenje postupka javne nabavke  -U slučaju sumnje da li se radi o pojašnjenju ili o izmjeni i/ili dopuni tenderske dokumentacije, postupiti kao da se radi o izmjeni i/ili dopuni tenderske dokumentacije  -Uspostavljanje odgovarajućih kontrolnih mehanizama i procedura kako bi se spriječilo izbjegavanje davanja pojašnjenja tenderske dokumentacije |
| Pojedine stavke troškovnika imaju neuobičajeno nisku cijenu u odnosu na tržišne cijene jer se neće izvoditi ili će se primijeniti drugi mehanizmi za kompenzaciju (zaključivanje aneksa osnovnom ugovoru, zaključivanje ugovora na osnovu sprovedenog pregovaračkog postupka bez prethodnog objavljivanja poziva za javno nadmetanje radi nabavke radova ili usluga koji nijesu obuhvaćeni osnovnim ugovorom, a usljed nepredviđenih okolnosti postanu neophodni za njegovo izvršenje)  Obrazloženje nerealne cijene od strane ponuđača nije opravdano | -Pažljivo planiranje i blagovremeno pokretanje postupka javne nabavke  -Provjera tenderske dokumentacije prilikom izrade, posebno troškovnika od strane komsije za sprovođenje postupka javne nabavke i/ili stručnjaka  -Korišćenje restriktivnog tumačenja prilikom procjene opravdanosti ispunjavanja zakonom utvrđenih uslova za sprovođenje pregovaračkog postupaka  -Pribavljanje saglasnosti nadležnog organa o ispunjenosti zakonom utvrđenih uslova za sprovođenje pregovaračkog postupaka  -Provjera izjave ponuđača o nepostojanju sukoba interesa date u okviru Izjave privrednog subjekta  -Traženje obrazloženja nerealne ponude od ponuđača  -Isključenje ponuđača iz postupka javne nabavke ako se ocijeni da obrazloženje nerealne ponude nije opravdano  -Provjera računske greške  -Objavljivanje odluke o izboru najpovoljnije ponude na ESJN |
| Ponuđač (ili više njih) bez valjanog opravdanja odustaje od svoje ponude nakon javnog otvaranja ponuda ili otvaranja ponuda, a prije donošenja odluke o izboru najpovoljnije ponude, što za posljedicu ima da naručilac mora da izabere preostalu skuplju, odnosno ekonomski nepovoljniju ponudu | -Utvrđivanje obaveze dostavljanja garancije ponude  -Kontrola međusobne povezanosti ponuđača koji je odustao i onoga koji je preostao (npr. povezana društva, iste adrese, ista ovlašćena lica, isti procenat razlike među ponuđenim cijena)  -Ako su ispunjeni uslovi utvrđeni zakonom, isključenje preostale skuplje odnosno ekonomski nepovoljnije ponude zbog narušavanja načela obezbjeđivanja konkurencije te donošenje odluke o poništenju postupka javne nabavke  -Aktiviranje garancije ponude |

|  |  |
| --- | --- |
| Nepravilan prijem ponuda  Ponuda se čuva na način da može biti dostupna neovlašćenim licima Uredno dostavljena blagovremena ponuda se izgubi od prijema do otvaranja  Otvaranje ponuda se ne sprovodi odmah po isteku roka za dostavljanje ponuda  Otvaranje neblagovremenih ponuda  Ponuda nije u zatvorenom omotu ili nije povezana jednim jemstvenikom i zapečaćena čvrstim pečatnim voskom  Nije obezbijeđena tajnost ponude | -Postojanje procedure o prijemu i obezbjeđivanju tajnosti ponuda kako bi službenici koji rade u arhivi na prijemu ponuda imali jasna uputstva o postupanju  -Vođenje liste sa popisom dostavljenih ponuda sa rednim brojem i vremenom (dan, sat i minut) prijema  -Pažljivo i savjesno postupanje prilikom otvaranja pošte kako se greškom ne bi otvorila pristigla ponuda prije isteka roka za dostavljanje  -Otvaranje ponuda sprovodi se odmah po isteku roka za dostavljanje ponuda, a najkasnije sat vremena nakon isteka tog roka  -Kontrola liste sa popisom dostavljenih ponuda i broja omota  -Kontrola cjelovitosti omota i jemstvenika na otvaranju ponuda  -Blagovremeno dostavljanje zapisnika o javnom otvaranju ponuda ponuđačima  Za ponude dostavljene putem ESJN-a neophodno je:  -obezbijedi prijem elektronskih ponuda potpisanih kvalifikovanim elektronskim potpisom u skladu sa zakonom;  -omogući da elektronska ponuda ima vremensku oznaku, koja sadrži tačan datum, sat i minut prijema ponuda;  -onemogući pristup podacima iz ponuda, prije početka otvaranja ponuda;  -omogući otkrivanje kršenja zabrane pristupa podacima iz ponuda;  -obezbijedi da samo određena lica naručioca mogu da vrše izmjene datuma određenog otvaranja ponuda;  - obezbijedi da samo određena lica istovremeno imaju pristup podacima iz ponuda;  -omogući arhiviranje elektronskih ponuda u skladu sa zakonom kojim se uređuje elektronska uprava. |
| Isključenje ponuđača ili odbijanje ponude bez valjanog i objektivnog obrazloženja naročito ponuđača koji ima najnižu cijenu ili najveći broj bodova  Većina od dostavljenih ponuda su odbijene kao neispravne ili isključene iz postupka javne nabavke  Nepridržavanje uslova za učešće i kriterijuma za izbor ponude predviđenih tenderskom dokumentacijom prilikom pregleda, ocjene i vrednovanja ponuda (koriste se drugi kriterijumi ili metodologija vrednovanja od one koja je bila predviđena)  Izabrana ponuda ne ispunjava tražene tehničke karakteristike ili specifikacije  Zapisnik o pregledu, ocjeni i vrednovanju ponuda sadrži kratko, nejasno ili kontradiktorno obrazloženje ocjene ispravnosti ili neispravnosti ponuda te načina vrednovanja ponuda  Zapisnik o pregledu, ocjeni i vrednovanju ponuda sadrži izdvojeni stav pojedinog člana komisije za otvaranje i vrednovanje ponuda  Odluka ne sadrži obrazloženje ili je obrazloženje kratko, nejasno ili kontradiktorno | -Traženje objašnjenja ponude od ponuđača u cilju otklanjanja sumnji i nejasnoća  -Angažovanje stručnjaka, posebno kod ugovora velike procijenjene vrijednosti javne nabavke te složenih tehničkih karakteristika ili specifikacija  -Objavljivanje odluke o izboru najpovoljnije ponude na ESN-i  -Omogućavanje ponuđaču da nakon dostavljanja odluke o izboru najpovoljnije ponude do isteka roka za izjavljivanje žalbe ostvari pravo uvida u dokumentaciju postupka javne nabavke i dostavljene ponude, osim u podatke koji su označeni kaotajni  -Blagovremeno dostavljanje ugovora o javnoj nabavci i svih aneksa ugovora nadležnom organu radi objavljivanja na ESJN-i. |
| Dvije ili veći broj ponuda imaju najnižu cijenu ili jednaki broj bodova | -Pažljivo planiranje i blagovremeno pokretanje postupka javne nabavke  -Istraživanje tržišta radi procjene troškova i objektivnog izračunavanja procijenjene vrijednosti nabavke i broja potencijalnih ponuđača  -Provjera tenderske dokumentacije prilikom izrade, posebno troškovnika od strane stručnjaka  -Provjera međusobne povezanosti ponuđača (npr. povezana društva, iste adrese, ista ovlašćena lica)  -Ako su ispunjeni uslovi propisani zakonom, odbijanje preostale skuplje ponude kao neispravne zbog narušavanja načela obezbjeđivanja konkurencije i donošenje odluke o obustavljanju postupka |

|  |  |
| --- | --- |
| Ponuđač čija je ponuda izabrana kao najpovoljnija odbije da zaključi ugovor o javnoj nabavci | -Zahtijevanje naknade štete u iznosu od 10% od ponuđenog iznosa ponude u skladu sa članom 149 stav 8 Zakona o javnim nabavkama |

|  |  |
| --- | --- |
| **3. FAZA REALIZACIJE UGOVORA O JAVNOJ NABAVCI** | |
| **Potencijalna zona rizika** | **Preventivne mjere** |
| Ugovor o javnoj nabavci se ne realizuje u skladu sa tenderskom dokumentacijom i izabranom ponudom Zaključivanje aneksa ugovora o javnoj nabavci nakon sprovedenog postupka radi povećanja cijene ili produženja roka ili radi izmjene nekog drugog bitnog uslova ugovora  Garancija za dobro izvršenje ugovora tražena u tenderskoj dokumentaciji nije dostavljena ili je dostavljena u manjem iznosu  Nema imenovanog lica/vođe projekta, naročito kod javne nabavke radova velike procijenjene vrijednosti  Zamjena pojedinih ponuđenih stavki troškovnika sa stavkama nižeg kvaliteta  Odustajanje od nabavke pojedinih stavki troškovnika tokom realizacije ugovora  Sprovođenje pregovaračkog postupka bez prethodnog objavljivanja poziva za javno nadmetanje radi nabavke radova ili usluga koji nijesu obuhvaćeni osnovnim ugovorom, a usljed nepredviđenih okolnosti postanu neophodni za njegovo izvršenje  Neplaćanje faktura u roku dospijeća | -Pažljivo planiranje i blagovremeno pokretanje postupka javne nabavke  -Kontrola tenderske dokumentacije prilikom izrade, naročito troškovnika  -Korišćenje standardizovanih obrazaca ugovora, posebno kod javne nabavke radova (npr. FIDIC)  -Antikorupcijska klauzula sadržana je u ugovoru  -Ugovor sadrži klauzulu o penalima za slučaj prekoračenja roka i/ili nagradama za slučaj završetka prije ugovorenog roka  -Kontrola izvršavanja ugovora o javnoj nabavci u skladu sa članom 152 Zakona o javnim nabavkama  -Vođenje i redovno ažuriranje evidencije zaključenih ugovora o javnim nabavkama  -Objavljivanje evidencije zaključenih ugovora o javnim nabavkama i okvirnim sporazumima na ESJN  -Korišćenje restriktivnog tumačenja prilikom procjene opravdanosti ispunjavanja uslova za sprovođenje pregovaračkog postupaka utvrđenih Zakonom o javnim nabavkama  -Pribavljanje saglasnosti nadležnog organa o ispunjenosti uslova za sprovođenje pregovaračkog postupaka  -Angažovanje stručnjaka za kontrolu realizacije ugovora, naročito kod ugovora velike procijenjene vrijednosti nabavke te složenih tehničkih karakteristika ili specifikacija  -Blagovremeno dostavljanje ugovora o javnoj nabavci i svih aneksa ugovora nadležnom organu radi objavljivanja na ESJN  -Odobravanje i plaćanje faktura |
| Zaključivanje ugovora suprotno odredbama Zakona o javnim nabavkama kojim se uređuju izuzeća od primjene | -Objavljivanje evidencije ugovora koji se ne zaključuju na osnovu Zakona o javnim nabavkama na internet stranicama ESJN, u skladu sa zakonom  -Vođenje i redovno ažuriranje evidencije ugovora koji se ne zaključuju u skladu sa Zakonom o javnim nabavkama. |

1. Evidencija o sukobu interesa, odnosno kršenju antikorupcijskog pravila i Izvještaj o kršenju antikorupcijskih pravila dostavlja se do 31. decembra tekuće godine Ministarstvu finansija [↑](#footnote-ref-1)